Addysg, Cymru RHAN 1 Cyflwyniad Enwi a chychwyn 1 1 Enw’r Rheoliadau hyn yw Rheoliadau Deddf Cwricwlwm ac Asesu (Cymru) 2021 (Diwygiadau Canlyniadol) (Is-ddeddfwriaeth) (Rhif 3) 2022. 2 Yn ddarostyngedig i baragraff (3) daw’r Rheoliadau hyn i rym ar 1 Medi 2022. 3 Mae rheoliadau 7(4), 9(2) a (3), 10(3), (5), (7) ac (8), 11(4), 13(3), 14(3), 15(2) a (3), 16(2) a (3), 17(2), a 19(2) a (3) yn rhoi’r dyddiadau y daw darpariaethau penodol yn Rhan 2 (Diwygiadau Canlyniadol) i rym. Dehongli 2 1 Yn y Rheoliadau hyn— ystyr “ addysg feithrin ” (“ nursery education ”) yw addysg a ddarperir i blant neu ddisgyblion sy’n iau na’r oedran ysgol gorfodol— mewn ysgol a gynhelir neu ysgol feithrin a gynhelir, neu gan ddarparwr addysg feithrin a gyllidir ond nas cynhelir; ystyr “ blwyddyn 6 ” (“ year 6 ”) yw grŵp blwyddyn y mae’r rhan fwyaf o’r disgyblion yn cyrraedd 11 oed ynddo; ystyr “ blwyddyn 7 ” (“ year 7 ”) yw grŵp blwyddyn y mae’r rhan fwyaf o’r disgyblion yn cyrraedd 12 oed ynddo; ystyr “ blwyddyn 8 ” (“ year 8 ”) yw grŵp blwyddyn y mae’r rhan fwyaf o’r disgyblion yn cyrraedd 13 oed ynddo; ystyr “ blwyddyn 9 ” (“ year 9 ”) yw grŵp blwyddyn y mae’r rhan fwyaf o’r disgyblion yn cyrraedd 14 oed ynddo; ystyr “ blwyddyn 10 ” (“ year 10 ”) yw grŵp blwyddyn y mae’r rhan fwyaf o’r disgyblion yn cyrraedd 15 oed ynddo; ystyr “ blwyddyn 11 ” (“ year 11 ”) yw grŵp blwyddyn y mae’r rhan fwyaf o’r disgyblion yn cyrraedd 16 oed ynddo; ystyr “ blwyddyn 12 ” (“ year 12 ”) yw grŵp blwyddyn y mae’r rhan fwyaf o’r disgyblion yn cyrraedd 17 oed ynddo; ystyr “ blwyddyn 13 ” (“ year 13 ”) yw grŵp blwyddyn y mae’r rhan fwyaf o’r disgyblion yn cyrraedd 18 oed ynddo; ystyr “ blwyddyn academaidd ” (“ academic year ”) yw’r cyfnod o 12 mis sy’n dechrau ar 1 Medi; ystyr “ blwyddyn derbyn ” (“ reception year ”) yw grŵp blwyddyn y mae’r rhan fwyaf o’r disgyblion yn cyrraedd 5 oed ynddo; ystyr “ blwyddyn meithrin ” (“ nursery year ”) yw grŵp blwyddyn y mae’r rhan fwyaf o’r disgyblion yn cyrraedd 4 oed ynddo; mae i “ cwricwlwm perthnasol ” (“ relevant curriculum ”) yr ystyr a roddir iddo yn adran 56(5) o Ddeddf 2021; mae i “ darparwr addysg feithrin a gyllidir ond nas cynhelir ” (“ provider of funded non-maintained nursery education ”) yr ystyr a roddir iddo yn adran 80(2)(a) o Ddeddf 2021; ystyr “ Deddf 1996 ” (“ the 1996 Act ”) yw Deddf Addysg 1996 ; ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; mae i “disgybl” yr ystyr a roddir i “pupil” yn adran 3 o Ddeddf 1996 ; ystyr “ grŵp blwyddyn ” (“ year group ”) yw grŵp o blant neu ddisgyblion mewn lleoliad y bydd y rhan fwyaf ohonynt, mewn blwyddyn academaidd benodol, yn cyrraedd yr un oedran; ystyr “ lleoliad ” (“ setting ”) yw— ysgol feithrin a gynhelir, ysgol a gynhelir, darparwr addysg feithrin a gyllidir ond nas cynhelir, uned cyfeirio disgyblion, ac darpariaeth addysgu a dysgu ar gyfer plentyn ac eithrio mewn uned cyfeirio disgyblion yn rhinwedd trefniadau a wneir o dan adran 19A o Ddeddf 1996; mae i “pennaeth” yr ystyr a roddir i “head teacher” yn adran 579(1) o Ddeddf 1996; mae i “plentyn” yr ystyr a roddir i “child” yn adran 579(1) o Ddeddf 1996; mae i “ uned cyfeirio disgyblion ” (“ pupil referral unit ”) yr ystyr a roddir iddo yn adran 81(1) o Ddeddf 2021; mae i “ ysgol a gynhelir ” (“ maintained school ”) yr ystyr a roddir iddo yn adran 79(1)(a) o Ddeddf 2021; ac mae i “ ysgol feithrin a gynhelir ” (“ maintained nursery school ”) yr ystyr a roddir iddo yn adran 79(1)(b) o Ddeddf 2021. 2 Mae i ymadroddion a ddefnyddir yn y Rheoliadau hyn ac yn Neddf 2021 yr un ystyr ag yn y Ddeddf honno. RHAN 2 Diwygiadau Canlyniadol Rheoliadau Addysg (Cwricwlwm Ysgol a Gwybodaeth Gysylltiedig) 1989 3 Yn rheoliad 1(3) o Reoliadau Addysg (Cwricwlwm Ysgol a Gwybodaeth Gysylltiedig) 1989 hepgorer y geiriau “and Wales”. Rheoliadau Addysg (Y Cwricwlwm Cenedlaethol) (Eithriadau) (Cymru) 1995 4 Caiff Rheoliadau Addysg (Cwricwlwm Cenedlaethol) (Eithriadau) (Cymru) 1995 eu dirymu. Rheoliadau Addysg (Anghenion Addysgol Arbennig) (Gwybodaeth) (Cymru) 1999 5 1 Mae Rheoliadau Addysg (Anghenion Addysgol Arbennig) (Gwybodaeth) (Cymru) 1999 wedi eu diwygio fel a ganlyn. 2 Yn rheoliad 2, yn y lle priodol mewnosoder— “ the 2021 Act ” means the Curriculum and Assessment (Wales) Act 2021; . 3 Yn lle paragraff 9 o Atodlen 1, paragraff 6 o Atodlen 2 a pharagraff 7 o Atodlen 3, rhodder— Arrangements for providing access by pupils with special educational needs to— a a balanced and broadly based curriculum (including the National Curriculum); or b a curriculum adopted under the 2021 Act. . Rheoliadau Addysg (Anghenion Addysgol Arbennig) (Cymru) 2002 6 1 Mae Rheoliadau Addysg (Anghenion Addysgol Arbennig) (Cymru) 2002 wedi eu diwygio fel a ganlyn. 2 Yn rheoliad 2, yn y lle priodol mewnosoder— ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; . 3 Ym mharagraff (5) o reoliadau 20 ac 21, yn lle is-baragraff (c) rhodder— c os ysgol gymunedol, ysgol sefydledig, ysgol wirfoddol, ysgol arbennig gymunedol neu ysgol arbennig sefydledig heblaw ysgol arbennig sydd wedi’i sefydlu mewn ysbyty yw’r ysgol, sut y cymhwysir darpariaethau— i y Cwricwlwm Cenedlaethol ar gyfer y plentyn, a’r cynnydd sydd wedi’i wneud mewn perthynas â’r darpariaethau hynny gan y plentyn ers i’r datganiad gael ei wneud neu ei adolygu ddiwethaf o dan adran 328; neu ii y cwricwlwm a fabwysiedir neu a ddarperir fel arall ar gyfer y plentyn o dan Ddeddf 2021 a’r cynnydd sydd wedi’i wneud mewn perthynas â’r darpariaethau hynny gan y plentyn fel y’i haseswyd o dan drefniadau a wnaed mewn rheoliadau o dan adran 56 o Ddeddf 2021 ers i’r datganiad gael ei wneud neu ei adolygu ddiwethaf o dan adran 328; . Rheoliadau Grantiau Safonau Addysg (Cymru) 2002 7 1 Mae Rheoliadau Grantiau Safonau Addysg (Cymru) 2002 (“ Rheoliadau 2002 ”) wedi eu diwygio fel a ganlyn. 2 Yn rheoliad 2(1)— a yn y lleoedd priodol mewnosoder— ystyr “ blwyddyn 13 ” (“ year 13 ”) yw grŵp blwyddyn y mae’r rhan fwyaf o’r disgyblion yn cyrraedd 18 oed ynddo; , ystyr “ blwyddyn derbyn ” (“ reception year ”) yw grŵp blwyddyn y mae’r rhan fwyaf o’r disgyblion yn cyrraedd 5 oed ynddo; , mae i “ cwricwlwm perthnasol ” (“ relevant curriculum ”) yr ystyr a roddir iddo yn adran 56(5) o Ddeddf 2021; , ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; , ystyr “ grŵp blwyddyn ” (“ year group ”) yw grŵp o ddisgyblion mewn lleoliad y bydd y rhan fwyaf ohonynt, mewn blwyddyn ysgol benodol, yn cyrraedd yr un oedran; , ystyr “Hwb” yw’r llwyfan ddigidol ar gyfer dysgu ac addysgu yng Nghymru sydd— yn sianel ddigidol strategol a ddarperir gan Lywodraeth Cymru i gefnogi cyflawniad y cwricwlwm yng Nghymru, a yn darparu mynediad i ystod o offer ac adnoddau digidol dwyieithog a gyllidir gan Lywodraeth Cymru; , ystyr “ lleoliad ” (“ setting ”) yw— ysgol a gynhelir, a uned cyfeirio disgyblion; , mae i “plentyn” yr ystyr a roddir i “child” yn adran 579(1) o Ddeddf 1996; , ac ystyr “ ysgol haf ar gymhwysedd digidol ” (“ summer digital competence school ”) yw cynllun sy’n digwydd yn ystod gwyliau’r haf ac sydd wedi’i anelu at godi safonau cymhwysedd digidol disgyblion sydd ar fin ymuno ag ysgol uwchradd; , a b hepgorer y diffiniad o “y Grid Cenedlaethol ar gyfer Dysgu”. 3 Yn yr Atodlen— a ym mharagraff 1 hepgorer is-baragraffau (ch), (d) ac (f), b ym mharagraff 4 yn lle is-baragraff (a) rhodder— a Cefnogaeth i gynlluniau i wella addysgu llythrennedd, rhifedd a chymhwysedd digidol mewn ysgolion cynradd gyda golwg ar wella llythrennedd, rhifedd a chymhwysedd digidol disgyblion yn yr ysgolion hynny. , c ym mharagraff 4 yn lle is-baragraff (c) rhodder— c Cefnogaeth i sefydlu a rhedeg ysgolion haf ar lythrennedd, ysgolion haf ar rifedd ac ysgolion haf ar gymhwysedd digidol. , a d ym mharagraff 9 yn lle is-baragraff (a) rhodder— a Cefnogaeth i alluogi ysgolion a gynhelir i sicrhau defnydd effeithiol o’r gwasanaethau addysgol ar rwydwaith sydd ar gael drwy Hwb. . 4 Daw’r diwygiadau ym mharagraff (5) i rym— a o 1 Medi 2022 mewn cysylltiad— i â phlant a disgyblion yn y flwyddyn meithrin i flwyddyn 6 mewn ysgol a gynhelir; ii â disgyblion ym mlwyddyn 7 mewn ysgol a gynhelir pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021; b o 1 Medi 2023 mewn cysylltiad â phlant a disgyblion ym mlynyddoedd 7 ac 8 mewn ysgol a gynhelir; c o 1 Medi 2024 mewn cysylltiad â phlant a disgyblion ym mlwyddyn 9 mewn ysgol a gynhelir; d o 1 Medi 2025 mewn cysylltiad â phlant a disgyblion ym mlwyddyn 10 mewn ysgol a gynhelir; e o 1 Medi 2026 mewn cysylltiad â phlant a disgyblion ym mhob grŵp blwyddyn arall mewn ysgol a gynhelir. 5 Mae’r diwygiadau a ganlyn yn gymwys— a yn rheoliad 2(1), hepgorer y diffiniad o “cyfnodau allweddol 1, 2, 3 a 4”, a b yn yr Atodlen— i ym mharagraff 1— aa yn is-baragraff (a), yn lle “Cwricwlwm Cenedlaethol” rhodder “cwricwlwm a fabwysiedir o dan Ddeddf 2021”, bb yn is-baragraff (b) ar ôl “cyrhaeddiad” yn y lle cyntaf y mae’n digwydd, hepgorer y testun hyd at y diwedd a mewnosoder “a chynnydd disgyblion o ran dysgu, a lleihau unrhyw wahaniaeth yn safonau cyrhaeddiad a chynnydd disgyblion gwryw a benyw o ran dysgu;”, cc yn is-baragraff (c), yn lle “weithredu’r trefniadau ar gyfer asesu disgyblion yn yr ysgolion mewn perthynas â thargedau cyrhaeddiad y Cwricwlwm Cenedlaethol o dan Bennod II o Ran V o Ddeddf 1996, neu mewn perthynas â chynllun asesu sylfaenol” rhodder “weithredu mewn ysgolion unrhyw drefniadau asesu neu unrhyw drefniadau cynnydd sy’n ofynnol o dan adrannau 56 a 57 o Ddeddf 2021”, dd yn is-baragraff (dd), yn lle “bobl ifanc ym Mlynyddoedd 9 i 13” rhodder “blant a disgyblion yn y flwyddyn derbyn i flwyddyn 13”, ee hepgorer is-baragraff (e), ac ff yn is-baragraff (g), yn lle “pynciau” rhodder “arholiadau”, ii ym mharagraff 2, yn is-baragraff (a), yn lle “wella’r safonau y mae disgyblion yn eu cyrraedd” rhodder “ddarparu ar gyfer cynnydd priodol gan blant a disgyblion”, iii ym mharagraff 4— aa yn is-baragraff (b), yn lle “safonau” hyd at y diwedd rhodder “llythrennedd, rhifedd a chymhwysedd digidol dysgwyr drwy annog rhieni i gynorthwyo eu plant i ddatblygu eu sgiliau cyfathrebu.”, a bb yn is-baragraff (ch), yn lle “i wella safonau llythrennedd yn y Gymraeg a’r Saesneg a safonau rhifedd yn yr ysgolion” rhodder “mewn ysgolion i wella cynnydd disgyblion yn y Gymraeg a’r Saesneg, ac mewn rhifedd a chymhwysedd digidol”, iv ym mharagraff 5— aa yn is-baragraff (c), yn lle “safonau cyrhaeddiad” rhodder “cynnydd”, a bb yn is-baragraff (dd), ar ôl “i”, mewnosoder “gefnogi cynnydd priodol ac i”, a v ym mharagraff 7, yn lle “pynciau y mae’n ofynnol eu haddysgu o dan y Cwricwlwm Cenedlaethol” rhodder “meysydd dysgu a phrofiad a’r sgiliau trawsgwricwlaidd y mae’n ofynnol eu haddysgu yn rhan o gwricwlwm perthnasol yr ysgol o dan Ddeddf 2021”. 6 Yn y rheoliad hwn, mae i “ysgol a gynhelir” yr un ystyr ag yn rheoliad 2(1) o Reoliadau 2002 . Rheoliadau’r Cynllun Addysg Sengl (Cymru) 2006 8 Caiff Rheoliadau’r Cynllun Sengl (Cymru) 2006 eu dirymu. Rheoliadau Addysg (Unedau Cyfeirio Disgyblion) (Cymhwyso Deddfiadau) (Cymru) 2007 9 1 Mae Rheoliadau Addysg (Unedau Cyfeirio Disgyblion) (Cymhwyso Deddfiadau) (Cymru) 2007 wedi eu diwygio fel a ganlyn. 2 Mae paragraffau 1, 2 a 10 o Atodlen 1 wedi eu datgymhwyso— a o 1 Medi 2022 mewn cysylltiad— i â disgyblion yn y flwyddyn derbyn i flwyddyn 6; ii â disgyblion ym mlwyddyn 7 pan fo cwricwlwm perthnasol yn cael ei ddarparu ar gyfer y disgyblion blwyddyn 7 hynny o dan Ran 3; b o 1 Medi 2023 mewn cysylltiad â disgyblion ym mlynyddoedd 7 ac 8; c o 1 Medi 2024 mewn cysylltiad â disgyblion ym mlwyddyn 9; d o 1 Medi 2025 mewn cysylltiad â disgyblion ym mlwyddyn 10. 3 Ar 1 Medi 2026, caiff paragraffau 1, 2 a 10 o Atodlen 1 eu dirymu. Rheoliadau Addysg (Gwybodaeth am Ddisgyblion Unigol) (Cymru) 2007 10 1 Mae Rheoliadau Addysg (Gwybodaeth am Ddisgyblion Unigol) (Cymru) 2007 (“ Rheoliadau 2007 ”) wedi eu diwygio fel a ganlyn. 2 Yn y lleoedd priodol mewnosoder— ystyr “ blwyddyn 9 ” (“ year 9 ”) yw grŵp blwyddyn y mae’r rhan fwyaf o’r disgyblion yn cyrraedd 14 oed ynddo; , ystyr “ blwyddyn 11 ” (“ year 11 ”) yw grŵp blwyddyn y mae’r rhan fwyaf o’r disgyblion yn cyrraedd 16 oed ynddo; , ystyr “ blwyddyn meithrin ” (“ nursery year ”) yw grŵp blwyddyn y mae’r rhan fwyaf o’r disgyblion yn cyrraedd 4 oed ynddo; , mae i “ cwricwlwm perthnasol ” (“ relevant curriculum ”) yr ystyr a roddir iddo yn adran 56(5) o Ddeddf 2021; , ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; , ac ystyr “ grŵp blwyddyn ” (“ year group ”) yw grŵp o blant mewn ysgol y bydd y rhan fwyaf ohonynt, mewn blwyddyn ysgol benodol, yn cyrraedd yr un oedran; . 3 Daw’r diwygiad ym mharagraff (4) i rym— a o 1 Medi 2022 mewn cysylltiad— i â disgyblion yn y flwyddyn meithrin i flwyddyn 6 mewn ysgol a gynhelir; ii â disgyblion ym mlwyddyn 7 mewn ysgol a gynhelir pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021; b o 1 Medi 2023 mewn cysylltiad â disgyblion ym mlynyddoedd 7 ac 8 mewn ysgol a gynhelir; c o 1 Medi 2024 mewn cysylltiad â disgyblion ym mlwyddyn 9 mewn ysgol a gynhelir. 4 Ym mharagraff (5) o reoliad 5— a daw testun is-baragraff (a) yn is-baragraff (a)(i), a b ar ôl yr is-baragraff hwnnw mewnosoder— ii unrhyw asesiad o ddisgyblion yn y flwyddyn meithrin i flwyddyn 9 yn gynhwysol a wneir o dan adran 56 o Ddeddf 2021 mewn perthynas â chwricwlwm perthnasol; . 5 Daw’r diwygiad ym mharagraff (6) i rym— a o 1 Medi 2022 mewn cysylltiad— i â disgyblion yn y flwyddyn meithrin i flwyddyn 6 mewn ysgol a gynhelir; ii â disgyblion ym mlwyddyn 7 mewn ysgol a gynhelir pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021; b o 1 Medi 2023 mewn cysylltiad â disgyblion ym mlynyddoedd 7 ac 8 mewn ysgol a gynhelir; c o 1 Medi 2024 mewn cysylltiad â disgyblion ym mlwyddyn 9 mewn ysgol a gynhelir; d o 1 Medi 2025 mewn cysylltiad â disgyblion ym mlwyddyn 10 mewn ysgol a gynhelir. 6 Yn Atodlen 2, yn lle paragraff 1(g) rhodder— ar gyfer disgyblion yn y flwyddyn meithrin i flwyddyn 11, y grŵp blwyddyn yr addysgir y disgybl ynddo; . 7 Ar 1 Medi 2024— a yn rheoliad 3— i hepgorer y diffiniad o “cyfnod sylfaen”, a ii yn lle’r diffiniad o “cyfnod allweddol” rhodder— ystyr “ cyfnod allweddol ” (“ key stage ”) yw unrhyw un neu ragor o’r cyfnodau a nodir ym mharagraffau (c) i (d) o adran 103(1) o Ddeddf 2002 ac mae cyfeiriad at y trydydd cyfnod allweddol yn gyfeiriad at y cyfnod a nodir ym mharagraff (c) o adran 103(1) o Ddeddf 2002; , a b yn rheoliad 5(5)(a)(i), hepgorer y geiriau “cyfnod sylfaen, yr ail gyfnod allweddol neu’r”. 8 Ar 1 Medi 2026— a yn rheoliad 3, hepgorer y diffiniadau o “cyfnod allweddol” a “Deddf 2002”, b yn lle rheoliad 5(5)(a) rhodder— unrhyw asesiad o ddisgyblion yn y flwyddyn meithrin i flwyddyn 9 yn gynhwysol a wneir o dan adran 56 o Ddeddf 2021 mewn perthynas â chwricwlwm perthnasol; , ac c yn Atodlen 2, yn lle paragraff 1(g) rhodder— ar gyfer disgyblion yn y flwyddyn meithrin i flwyddyn 11, y grŵp blwyddyn yr addysgir y disgybl ynddo; . 9 Yn y rheoliad hwn ystyr “ysgol a gynhelir” yw “ysgol” fel y’i diffinnir yn rheoliad 3 o Reoliadau 2007. Rheoliadau Addysg (Gwybodaeth am Blant sy’n cael eu Haddysg drwy Ddarpariaeth Amgen) (Cymru) 2009 11 1 Mae Rheoliadau Addysg (Gwybodaeth am Blant sy’n cael eu Haddysg drwy Ddarpariaeth Amgen) (Cymru) 2009 wedi eu diwygio fel a ganlyn. 2 Yn rheoliad 2, yn y lleoedd priodol mewnosoder— ystyr “ asesiadau statudol ” (“ statutory assessments ”) yw’r trefniadau asesu hynny a bennir gan Weinidogion Cymru mewn rheoliadau a wneir o dan adran 56 o Ddeddf 2021; , ystyr “ blwyddyn academaidd ” (“ academic year ”) yw’r cyfnod o 12 mis sy’n dechrau ar 1 Medi; , mae i “ darparwr addysg feithrin a gyllidir ond nas cynhelir ” (“ provider of funded non-maintained nursery education ”) yr ystyr a roddir iddo yn adran 80(2)(a) o Ddeddf 2021; , ystyr “ Deddf 2021 ” (“ the 2021 Act”) yw Deddf Cwricwlwm ac Asesu (Cymru) 2021; , ystyr “ grŵp blwyddyn ” (“ year group ”) yw grŵp o blant mewn lleoliad y bydd y rhan fwyaf ohonynt, mewn blwyddyn academaidd benodol, yn cyrraedd yr un oedran; , ystyr “ lleoliad ” (“ setting ”) yw— ysgol a gynhelir; darparwr addysg feithrin a gyllidir ond nas cynhelir; uned cyfeirio disgyblion; a darpariaeth addysgu a dysgu ar gyfer plentyn ac eithrio mewn uned cyfeirio disgyblion yn rhinwedd trefniadau a wneir o dan adran 19A o Ddeddf 1996; , mae i “ uned cyfeirio disgyblion ” (“ pupil referral unit ”) yr ystyr a roddir iddo yn adran 81(1) o Ddeddf 2021; , ac mae i “ ysgol a gynhelir ” (“ maintained school ” ) yr ystyr a roddir iddo yn adran 79(1)(a) o Ddeddf 2021; . 3 Ym mharagraff 1(ff) o Atodlen 1, hepgorer “y cwricwlwm cenedlaethol”. 4 Mae’r diwygiadau ym mharagraffau (5) i (7) yn gymwys mewn perthynas â’r lleoliadau a restrir yn rheoliad 3 o Reoliadau 2009 , ac yn dod i rym— a o 1 Medi 2022 mewn cysylltiad— i â phlant a disgyblion yn y flwyddyn derbyn i flwyddyn 6; ii â disgyblion ym mlwyddyn 7 pan fo lleoliad wedi sefydlu cwricwlwm perthnasol ar gyfer y disgyblion blwyddyn 7 hynny o dan Rannau 2 neu 3 o Ddeddf 2021; b o 1 Medi 2023 mewn cysylltiad â phlant a disgyblion ym mlynyddoedd 7 ac 8; c o 1 Medi 2024 mewn cysylltiad â phlant a disgyblion ym mlwyddyn 9; d o 1 Medi 2025 mewn cysylltiad â phlant a disgyblion ym mlwyddyn 10; e o 1 Medi 2026 mewn cysylltiad â phlant a disgyblion ym mhob grŵp blwyddyn arall. 5 Yn rheoliad 3(b), yn lle “adran 19” rhodder “adran 19A”. 6 Yn rheoliad 9— a ym mharagraff (1) hepgorer “i’r athro neu’r athrawes sydd â gofal dros uned cyfeirio disgyblion ac”, a b ym mharagraff (2) yn lle “mae’r athro neu’r athrawes sydd â gofal dros uned cyfeirio disgyblion neu berchennog” rhodder “mae perchennog”. 7 Yn Atodlen 2, yn lle paragraffau 1 i 8 rhodder— 1 Sylwadau cryno ar gynnydd o ran dysgu ar draws y cwricwlwm perthnasol. 2 Sylwadau cryno ar ganlyniadau unrhyw asesiadau statudol a gynhelir o dan reoliadau a wneir o dan adran 56 o Ddeddf 2021. 3 Crynodeb o anghenion cynnydd y plentyn neu’r disgybl yn y dyfodol a’r camau nesaf i gefnogi cynnydd y plentyn neu’r disgybl hwnnw. 4 Cyngor cryno ar sut y gall rhieni gefnogi cynnydd eu plentyn. 5 Crynodeb o lesiant y plentyn neu’r disgybl. 6 Crynodeb o’r cymwysterau y cofrestrwyd y plentyn neu’r disgybl ar eu cyfer, a’r cyrhaeddiad neu’r radd pan fo’n berthnasol, gan gynnwys manylion unrhyw uned neu gredyd tuag at gymhwyster o’r fath a gafwyd gan y plentyn neu’r disgybl yn ystod y cyfnod y mae’r adroddiad yn ymwneud ag ef. 7 Crynodeb o gofnod presenoldeb y plentyn neu’r disgybl yn ystod y cyfnod y mae’r wybodaeth yn ymwneud ag ef sy’n dangos nifer yr absenoldebau awdurdodedig a’r absenoldebau anawdurdodedig (o fewn ystyr Rheoliadau Addysg (Cofrestru Disgyblion) (Cymru) 2010 a nifer y presenoldebau posibl. 8 Manylion y trefniadau y caniateir i rieni drafod yr adroddiad gydag athro neu athrawes y plentyn oddi tanynt. . Gorchymyn Awdurdodau Addysg Lleol ac Awdurdodau Gwasanaethau Plant (Integreiddio Swyddogaethau) (Is-ddeddfwriaeth) (Cymru) 2010 12 Caiff paragraff 17 o Atodlen 2 i Orchymyn Awdurdodau Addysg Lleol ac Awdurdodau Gwasanaethau Plant (Integreiddio Swyddogaethau) (Is-ddeddfwriaeth) (Cymru) 2010 ei ddirymu. Rheoliadau Addysg (Cofrestru Disgyblion) (Cymru) 2010 13 1 Mae Rheoliadau Addysg (Cofrestru Disgyblion) (Cymru) 2010 wedi eu diwygio fel a ganlyn. 2 Yn rheoliad 2, yn y lle priodol mewnosoder— ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; . 3 Daw’r diwygiadau ym mharagraffau (4) a (5) i rym— a o 1 Medi 2022 mewn cysylltiad— i â disgyblion yn y flwyddyn derbyn i flwyddyn 6 mewn ysgol; ii â disgyblion ym mlwyddyn 7 mewn ysgol pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021; b o 1 Medi 2023 mewn cysylltiad â disgyblion ym mlynyddoedd 7 ac 8; c o 1 Medi 2024 mewn cysylltiad â disgyblion ym mlwyddyn 9; d o 1 Medi 2025 mewn cysylltiad â disgyblion ym mlwyddyn 10; e o 1 Medi 2026 mewn cysylltiad â disgyblion ym mhob grŵp blwyddyn arall. 4 Yn rheoliad 2, yn y diffiniad o “cwricwlwm lleol”, hepgorer y geiriau “mewn perthynas â disgyblion yn y pedwerydd cyfnod allweddol, yr ystyr a roddir i “ local curriculum ” gan adran 97 o Ddeddf Addysg 2002 ac,”. 5 Yn rheoliad 6(4)— a ar ddiwedd is-baragraff (b) hepgorer “neu”, b yn is-baragraff (c), yn lle “.” rhodder “; neu”, ac c ar ôl is-baragraff (c) mewnosoder— ch presenoldeb ar gwrs astudio o fewn y cwricwlwm a fabwysiadwyd ar gyfer disgyblion 14 i 16 oed o dan adrannau 28 a 30 o Ddeddf 2021 mewn man ac eithrio’r ysgol. . Rheoliadau Gwybodaeth am Ddisgyblion (Cymru) 2011 14 1 Mae Rheoliadau Gwybodaeth am Ddisgyblion (Cymru) 2011 (“ Rheoliadau 2011 ”) wedi eu diwygio fel a ganlyn. 2 Yn rheoliad 2(1), yn y lle priodol mewnosoder— ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; . 3 Daw’r diwygiadau ym mharagraff (4) i rym— a o 1 Medi 2022 mewn cysylltiad â disgyblion yn y flwyddyn meithrin i flwyddyn 7 mewn ysgol a gynhelir pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021; b o 1 Medi 2023 mewn cysylltiad â disgyblion ym mlynyddoedd 7 ac 8 mewn ysgol a gynhelir; c o 1 Medi 2024, mewn cysylltiad â disgyblion ym mlwyddyn 9 mewn ysgol a gynhelir; d o 1 Medi 2025, mewn cysylltiad â disgyblion ym mlwyddyn 10 mewn ysgol a gynhelir; e o 1 Medi 2026 mewn cysylltiad â disgyblion ym mhob grŵp blwyddyn arall mewn ysgol a gynhelir. 4 Yn y diffiniad o “asesiadau statudol” yn rheoliad 2(1), yn lle’r geiriau o “mewn gorchymyn” hyd at “cyfnod allweddol” rhodder “mewn rheoliadau a wneir o dan adran 56 o Ddeddf 2021”. 5 Yn y rheoliad hwn mae i “ysgol a gynhelir” yr ystyr a roddir iddo yn rheoliad 2(1) o Reoliadau 2011 . Rheoliadau Gwybodaeth am Berfformiad Ysgolion (Cymru) 2011 15 1 Mae Rheoliadau Gwybodaeth am Berfformiad Ysgolion (Cymru) 2011 (“ Rheoliadau 2011 ”) yn gymwys fel a ganlyn. 2 Mae rheoliadau 5 a 6 o Reoliadau 2011, ac Atodlen 2 iddynt, wedi eu datgymhwyso— a o 1 Medi 2022— i mewn cysylltiad â disgyblion yn y flwyddyn meithrin i flwyddyn 6 mewn ysgol a gynhelir; ii mewn cysylltiad â disgyblion ym mlwyddyn 7 mewn ysgol a gynhelir, pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021; b o 1 Medi 2023 mewn cysylltiad â disgyblion ym mlynyddoedd 7 ac 8 mewn ysgol a gynhelir. 3 Ar 1 Medi 2024— a yn rheoliad 2— i ym mharagraff (1), hepgorer y diffiniadau o “cyfnod sylfaen” a “Deddf 2002”, ii yn lle “; ac” ar ddiwedd paragraff (2)(b) rhodder “.” , a iii hepgorer paragraff (2)(c), b yn rheoliad 4, yn lle “Atodlenni 2 a 3” rhodder “Atodlen 3”, c caiff rheoliadau 5 a 6 eu dirymu, a d caiff Atodlen 2 ei dirymu. 4 Yn y rheoliad hwn, mae i “ysgol a gynhelir” yr ystyr a roddir iddo yn rheoliad 2(1) o Reoliadau 2011 . Rheoliadau Addysg (Ysgolion Canol) (Cymru) 2012 16 1 Mae Rheoliadau Addysg (Ysgolion Canol) (Cymru) 2012 yn gymwys fel a ganlyn. 2 O 1 Medi 2024 nid yw’r darpariaethau a ganlyn yn gymwys i ddisgyblion ym mlwyddyn 9 mewn ysgol a gynhelir— a yn rheoliad 3, y diffiniadau o “Deddf 2002” a “pedwerydd cyfnod allweddol”, a b rheoliadau 7 ac 8. 3 Ar 1 Medi 2026, caiff y darpariaethau a ganlyn eu dirymu— a yn rheoliad 3, y diffiniadau o “Deddf 2002” a “pedwerydd cyfnod allweddol”, a b rheoliadau 7 ac 8. Rheoliadau Addysg (Hysbysiadau Cosb) (Cymru) 2013 17 1 Mae Rheoliadau Addysg (Hysbysiadau Cosb) (Cymru) 2013 wedi eu diwygio fel a ganlyn. 2 Daw’r diwygiad ym mharagraff (3) i rym— a o 1 Medi 2022— i mewn cysylltiad â phlant neu ddisgyblion yn y flwyddyn derbyn i flwyddyn 6 sy’n methu â mynychu ysgol neu ddarpariaeth addysgol amgen; ii mewn cysylltiad â phlant neu ddisgyblion ym mlwyddyn 7 mewn ysgol neu pan fo’r pennaeth a’r corff llywodraethu wedi mabwysiadu cwricwlwm perthnasol ar gyfer y disgyblion blwyddyn 7 hynny o dan Ran 2 o Ddeddf 2021, a bod y plentyn neu’r disgybl ym methu â mynychu ysgol; b o 1 Medi 2023, mewn cysylltiad â phlant neu ddisgyblion ym mlynyddoedd 7 ac 8 sy’n methu â mynychu ysgol neu ddarpariaeth addysgol amgen; c o 1 Medi 2024, mewn cysylltiad â phlant neu ddisgyblion ym mlwyddyn 9 sy’n methu â mynychu ysgol neu ddarpariaeth addysgol amgen; d o 1 Medi 2025, mewn cysylltiad â phlant neu ddisgyblion ym mlwyddyn 10 sy’n methu â mynychu ysgol neu ddarpariaeth addysgol amgen; e o 1 Medi 2026, mewn cysylltiad â phlant neu ddisgyblion ym mhob grŵp blwyddyn arall sy’n methu â mynychu ysgol neu ddarpariaeth addysgol amgen. 3 Yn rheoliad 2(1), ym mharagraff (a) o’r diffiniad o “darpariaeth addysgol amgen” yn lle “19” rhodder “19A”. Rheoliadau’r Cwricwlwm Cenedlaethol (Diwygiadau sy’n ymwneud â Rhaglenni Addysgol ar gyfer y Cyfnod Sylfaen a Rhaglenni Astudio ar gyfer yr Ail Gyfnod Allweddol a’r Trydydd Cyfnod Allweddol) (Cymru) 2013 18 Hepgorer rheoliad 5 o Reoliadau’r Cwricwlwm Cenedlaethol (Diwygiadau sy’n ymwneud â Rhaglenni Addysgol ar gyfer y Cyfnod Sylfaen a Rhaglenni Astudio ar gyfer yr Ail Gyfnod Allweddol a’r Trydydd Cyfnod Allweddol) (Cymru) 2013 . Rheoliadau’r Cwricwlwm Cenedlaethol (Diwygiadau Amrywiol) (Cymru) 2016 19 1 Mae Rheoliadau’r Cwricwlwm Cenedlaethol (Diwygiadau Amrywiol) (Cymru) 2016 wedi eu diwygio fel a ganlyn. 2 Ar 1 Medi 2024, a hepgorer rheoliad 2(a)(iii), a b hepgorer rheoliad 2(b). 3 Ar 1 Medi 2026 hepgorer rheoliad 2(a)(i). Rheoliadau Deddf Cwricwlwm ac Asesu (Cymru) 2021 (Darpariaeth Drosiannol a Darpariaeth Arbed) 2022 20 Yn rheoliad 2(1) o Reoliadau Deddf Cwricwlwm ac Asesu (Cymru) 2021 (Darpariaeth Drosiannol a Darpariaeth Arbed) 2022 , yn y diffiniad o “plentyn”, yn lle “Ddeddf 1996” rhodder “Ddeddf Addysg 1996”. Rheoliadau Deddf Cwricwlwm ac Asesu (Cymru) 2021 (Diwygiadau Canlyniadol) (Is-ddeddfwriaeth) (Rhif 2) 2022 21 1 Mae Rheoliadau Deddf Cwricwlwm ac Asesu (Cymru) 2021 (Diwygiadau Canlyniadol) (Is-ddeddfwriaeth) (Rhif 2) 2022 wedi eu diwygio fel a ganlyn. 2 Yn rheoliad 2 yn y testun Saesneg— a yn y diffiniad o “the 2021 Act”, yn lle “ y Ddeddf ” rhodder “ Deddf 2021 ”, a b yn y diffiniad o “head teacher”, ar ôl “head teacher” mewnosoder “(“ pennaeth ”)”. Jeremy Miles Gweinidog y Gymraeg ac Addysg, un o Weinidogion Cymru 4 Gorffennaf 2022